
Pravni osnov
[bookmark: _Hlk227150653]Na osnovu člana 37. Zakona o visokom obrazovanju Kantona Sarajevo („Službene novine Kantona Sarajevo“, br. 36/22) i člana 45. i 154. Statuta Univerziteta u Sarajevu, Program cjeloživotnog učenja „Survey and surveillance in context of One Health“, akronima EPI SCAN bit će organiziran kao aktivnost Centra za interdisciplinarne studije Univerziteta u Sarajevu – „prof. dr. Zdravko Grebo“. 
Centar za interdisciplinarne studije – “prof. dr. Zdravko Grebo” (CIS) je podorganizaciona jedinica Univerziteta u Sarajevu koja ima za cilj promociju novih zahtjeva u sferi visokog obrazovanja i potrebu za kreiranjem programa koji prevazilaze okvire jedne naučne discipline. Trendovi u visokom obrazovanju, naučno istraživačkom radu i cjeloživotnom učenju podrazumijevaju povezivanje različitih disciplina, jer tržište rada i akademska zajednica zahtijevaju izlazak van okvira uskih profesija, kakvim smo najčešće izloženi. CIS je usmjeren ka interdisciplinarnom obrazovanju nove generacije stručnjaka/inja iz Bosne i Hercegovine kao i iz zemalja regije jugoistočne Evrope. Kao takav, CIS okuplja više od stotinu uvaženih domaćih i stranih eksperata i ekspertica iz različitih naučnih oblasti koji zajednički rade na projektima razvoja. Ovaj Centar kao integrativni dio Univerziteta u Sarajevu predstavlja inovativni inkubator za interdisciplinarne programe. 
Fokus djelovanja CIS-a bazira se na tri osnovna postulata, i to: 
1. ciklično obrazovanje u vidu master i doktorskih studija, 
2. neciklično obrazovanje u vidu kratkih programa cjeloživotnog učenja i 
3. naučno-istraživački i tržišno orijentisani projekti interdisciplinarnog karaktera. 
 
Trajanje i način izvođenja programa
[bookmark: _Hlk227150792][bookmark: _Hlk227150862]Program cjeloživotnog učenja „Survey and Surveillance in Context of One Health“ će trajati 5 dana, organizovane kroz in class komponeneta (25 sati) i DL komponenta (25 sati). Polaznice i polaznici koji pohađaju ovaj Program će dobiti certifikat Univerziteta i 6 ECTS bodova. Sadržaj programa usklađen je sa opisom predmeta “Survey and Surveillance” koji je u nastavnom planu i program prvog semestra Master studija One Health (studijski program pri CIS-U), pri čemu se polaznicima koji eventualno upišu ovaj studij imaju prohodnost ka ekvivalenciji odgovarajućeg predmeta studija i ECTS bodova.
Program će biti ponuđen za saradnju relevantnim međunarodnim organizacijama koje djeluju u području javnog zdravstva, veterinarske medicine, biosigurnosti i razvoja, uključujući United Nations Development Programme (UNDP), International Atomic Energy Agency (IAEA), World Organisation for Animal Health (WOAH) i World Health Organization (WHO), kao i drugim srodnim institucijama. Cilj ove saradnje je jačanje međunarodne razmjene znanja, razvoj zajedničkih edukativnih i istraživačkih aktivnosti te povezivanje programa sa globalnim inicijativama u području One Health pristupa, nadzora bolesti i primjene savremenih analitičkih i digitalnih alata u javnom zdravstvu.
[bookmark: _Hlk227151141][bookmark: _Hlk227151337]Program cjeloživotnog učenja „Survey and Surveillance in Context of One Health“ će se izvoditi u terminima definiranim u skladu sa organizacionim mogućnostima Centra za interdisciplinarne studije i raspoloživošću polaznika. Sve programske aktivnosti će se izvoditi u prostorijama CIS-a, te po potrebi hibridno, upotrebom platformi za učenje i interakciju na daljinu koje koristi CIS. Program se izvodi na bosanskom/hrvatskom/srpskom i engleskom jeziku u skladu sa zahtjevima polaznika.
Ciljna skupina
Program „Survey and Surveillance in Context of One Health“ je namijenjen kandidatima/kinjama koji/e su:
1) završili akademsko obrazovanje iz veterinarske medicine, medicine, biologije, poljoprivrede, ekologije, javnog zdravstva ili srodnih oblasti;
2) zaposleni/e ili profesionalno angažirani/e u institucijama, laboratorijama, istraživačkim organizacijama, nadležnim tijelima ili projektima koji djeluju u oblastima zdravlja ljudi, zdravlja životinja, sigurnosti hrane, zaštite okoliša i procjene rizika;
3) zainteresirani/e za primjenu epidemioloških koncepata i nadzora bolesti u interdisciplinarnom One Health okviru.
Ciljna skupina je određena u skladu sa ciljevima programa.
Cilj programa
Cilj Programa je osposobiti polaznike za razumijevanje i primjenu bitnih epidemioloških principa, metoda i logike nadzora u kontekstu One Health pristupa. Program je usmjeren na razvoj kompetencija za prepoznavanje i opis zdravstvenih incidenata u populacijama ljudi i životinja, razumijevanje savremenih kompleksnih odnosa između One Health epidemiološke trijade, te korištenje epidemioloških pokazatelja i informacija u procjeni zdravstvenih rizika.
Kroz interdisciplinarni okvir Program doprinosi jačanju profesionalnih kapaciteta za planiranje i interpretaciju instraživačkih i nadzornih aktivnosti, razumijevanje strukture nadzornih sistema, epidemiološko rezonovanje i primjenu međunarodnih regulatornih osnova relevantnih za zdravlje životinja, javno zdravstvo i sigurnost hrane.
Opis programa
Savremeni zdravstveni izazovi sve češće nastaju na spoju zdravlja ljudi, zdravlja životinja i stanja okoliša. Pojava i širenje zoonoza, antimikrobna rezistencija, klimatski uslovljene promjene u distribuciji uzročnika i vektora, intenzifikacija proizvodnje hrane, kretanje ljudi i roba, te promjene u ekosistemima jasno pokazuju da epidemiološko posmatranje zdravstvenih događaja više nije moguće provoditi unutar strogo odvojenih sektora.
Program „Survey and Surveillance in Context of One Health“ kroz svoj sadržaj nudi temeljni i sistematizirani uvod u primjenjenu epidemiologiju i nadzor u One Health okviru. Polaznici će se upoznati sa epidemiološkim pojmovima, kvatifikaciji distribucije zdrvastvenih događaja od interesa, indikatorima rizika, vrstama epidemioloških studija, osnovama prikupljanja podataka, dizajnom survey pristupa i interpretacijom epidemioloških studija. Poseban fokus stavlja se na ulogu nadzora (surveillance) kao kontinuiranog procesa prikupljanja, analize, interpretacije, komunikacije i korištenja podataka za donošenje odluka.
Program naglašava epidemiološko rezonovanje, odnosno sposobnost da se iz dostupnih informacija o događaju, populaciji, vremenu i prostoru izvedu zaključci relevantni za prevenciju, kontrolu i upravljanje zdravstvenim rizicima. Kroz studije slučaja koje obuhvataju kopnene životinje, akvakulturu, javnozdravstvene podatke, okolišne indikatore, literaturne i digitalne izvore podataka, polaznici će razvijati vještine primjene epidemiologije u stvarnim One Health situacijama.
Ishodi učenja
Po uspješno završenom Programu polaznik će steći sljedeća znanja, vještine i kompetencije:
Znanja:
· Razumjeti epidemiološke pojmove i pokazatelje, uključujući incidencu, prevalencu, mortalitet, morbiditet, rizik i mjere povezanosti;
· Razlikovati principe survey pristupa i nadzornih sistema u One Health kontekstu;
· Poznavati osnovne tipove epidemioloških studija i njihovu primjenu u zdravlju ljudi, životinja i okoliša;
· Poznavati regulatore, standarde i SPS (Sanitary and PhytoSanitary) osnovu za procjenu i upravljanje rizikom.
Vještine:
· Dizajnirati sistem za generiranje epidemioloških podataka iz različitih izvora;
· Analizirati podatke iz nadzornih sistema i epidemiološki utemeljenih zapažanja;
· Koristiti epidemiološke outpute za opis zdravstvenih događaja i procjenu obrazaca bolesti
· Interpretirati principe epidemiološkog rezonovanja u komunikaciji pojavnosti, trendova i novih znanja.
Kompetencije:
· Doprinositi interdisciplinarnom razumijevanju zdravstvenih problema u One Health okviru;
· Učestvovati u interdisciplinarnim timovima kod planiranja i unapređenja survey i surveillance aktivnosti u institucijama i projektima;
· Povezivati epidemiološko rezonovanje sa regulatornim i praktičnim kontekstom donošenja odluka;
· Komunicirati osnovna epidemiološka znanja prema stručnim i međusektorskim akterima.
Metode rada
[bookmark: _Hlk227151423]Program se realizira kroz 4 modula. Nastava se odvija na bosanskom/hrvatskom/srpskom i engleskom jeziku, u skladu sa potrebama programa i polaznika. Program će trajati 5 dana. Moduli će se odvijati sukcesivno (blok nastava), a svaki od modula sadrži jednu jasno definiranu cjelinu. Rad će se organizirati kroz predavanja, interaktivne seminare, vođene diskusije, analizu studija slučaja i praktične vježbe interpretacije podataka i nadzornih informacija.
Uslovi za prijavu
Na Program se mogu prijaviti kandidati/kinje koji/e ispunjavaju uslove definirane javnim pozivom ili internom procedurom odabira. Prednost mogu imati kandidati/kinje koji/e rade u oblastima relevantnim za One Health, uključujući javno zdravstvo, veterinarsku medicinu, laboratorijsku dijagnostiku, sigurnost hrane, zaštitu okoliša i upravljanje zdravstvenim rizicima.
Troškovi
[bookmark: _Hlk227151508]Troškovi angažmana nastavnog osoblja, organizacije nastave i tehničke podrške definirat će se u skladu sa modelom realizacije Programa i eventualnim partnerskim aranžmanima.
Moduli
MODUL 1
	Naziv modula
	Principles of epidemiology in One Health framework
(b/h/s) “Epidemiološki principi u One Health kontekstu”

	Ciljevi
	Upoznavanje polaznika modula sa epidemiološkim konceptima i terminima u okviru One Health pristupa. Modul postavlja teorijske temelje za razumijevanje distribucije zdravstvenih događaja u populacijama ljudi i životinja, kao i njihovog odnosa sa okolišnim determinantama. Polaznici će se upoznati sa epidemiološkim alatima, konceptima uzročnosti, populacijskim pristupom i značajem efikasne komunikacije u međusektorskoj saradnji.

	Ishodi učenja
	Po uspješnom završetku modula polaznik će moći:
· Razumjeti epidemiološke pojmove, uključujući incidenciju, prevalenciju, rizik, stopu i mjeru povezanosti;
· Razlikovati epidemiološke dizajne studija i njihove svrhe;
· Objasniti ulogu epidemiologije u One Health okviru i povezati zdravlje ljudi, životinja i okoliša;
· Interpretirati epidemiološke pokazatelje u kontekstu populacijskih zdravstvenih problema;
· Prepoznati izvore sistematskih grešaka i ograničenja pri tumačenju podataka.



MODUL 2
	Naziv modula
	Surveillance and epidemiological reasoning
(b/h/s) “Nadzor i epidemiološko rezonovanje”

	Ciljevi
	Upoznavanje polaznika modula sa strukturama i funkcijama sistema nadzora, te razvojem epidemiološkog rezonovanja kao ključne profesionalne kompetencije. Modul obrađuje vrste nadzora, tok podataka, ulogu definicija slučaja, signalizaciju događaja, identifikaciju trendova i načine korištenja nadzornih informacija za procjenu situacije i odlučivanje.

	Ishodi učenja
	Po uspješnom završetku modula polaznik će moći:
· Objasniti osnovne tipove nadzora i njihove funkcije u One Health kontekstu;
· Analizirati osnovne izlaze nadzornih sistema i prepoznati epidemiološki značajne obrasce;
· Primijeniti epidemiološko rezonovanje pri interpretaciji trendova, klastera i promjena u pojavnosti;
· Objasniti značaj definicija slučaja, kvaliteta podataka i pravovremenosti izvještavanja;
· Povezivati rezultate nadzora sa mogućim javnozdravstvenim i veterinarskim odlukama.



MODUL 3
	Naziv modula
	Regulation, standards and risk analysis based on SPS
(b/h/s) “Regulativa, standardi i analiza rizika na SPS osnovama”

	Ciljevi
	Razumjeti regulatorne okvire, međunarodne standarde i principe procjene rizika relevantnih za zdravlje životinja, sigurnost hrane i javno zdravstvo. Modul uvodi polaznike u SPS (Sanitary and PhytoSanitary – referira se na sporazum Svjetske trgovinske organizacije) )logiku, ulogu standarda i institucionalni okvir koji podržava nadzor, prijavljivanje i upravljanje zdravstvenim rizicima.

	Ishodi učenja
	Po uspješnom završetku modula student će moći:
· Objasniti osnovu SPS pristupa i njegov značaj za nadzor i upravljanje zdravstvenim rizicima;
· Navesti ulogu međunarodnih standarda i regulatornih okvira u One Health praksi;
· Razumjeti osnovne korake procjene rizika i razlikovati procjenu, upravljanje i komunikaciju rizika;
· Povezati regulatorne zahtjeve sa praktičnim implikacijama za nadzor bolesti i sigurnost u međunarodnoj i unutrašnjoj trgovini;
· Interpretirati osnovne primjere primjene standarda u zdravlju životinja, akvakulturi i sigurnosti hrane.



MODUL 4
	Naziv modula
	Applied cases – terrestrial animals, aquaculture, human and environment 
(b/h/s) “Studije slučaja – terestrijalne i akvatične, vrste životinja, čovjek i okoliš”

	Ciljevi
	Primjena stečenih znanja kroz interdisciplinarne studije slučaja iz različitih One Health područja. Modul omogućava polaznicima da epidemiološke koncepte, logiku nadzora i principe procjene rizika primijene na konkretne scenarije koji uključuju kopnene životinje, akvakulturu, javnozdravstvene podatke i okolišne indikatore.

	Ishodi učenja
	Po uspješnom završetku modula polaznik će moći:
· Analizirati interdisciplinarne studije slučaja koristeći epidemiološko rezonovanje;
· Povezivati heterogene podatke iz različitih sektora pri opisu i interpretaciji zdravstvenih događaja;
· Poznavati izazove u prikupljanju i tumačenju podataka u realnim One Health situacijama;
· Koristiti relevantne literaturne i digitalne izvore za podršku epidemiološkom zaključivanju;
· Dizajnirati organizaciju, i odgovore kod upravljanja zdravstvenim incidentima.

